Държавен вестник, бр. 90, 2023 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  90
Лицата, които желаят да им бъдат издадени 
разрешения, могат да подадат заявления (в 
запечатан плик) лично или чрез упълномощен 
представител всеки работен ден от 9,00 ч. до 
17,30 ч. в деловодството на КРС на адрес: гр. Со-
фия 1000, ул. „Ген. Йосиф В. Гурко“ № 6, по по-
щата с препоръчано писмо на същия адрес или 
по електронен път, подписано с квалифициран 
електронен подпис, в срок до 21 дни, считано 
от датата на обнародване в „Държавен вестник“. 
Ако в 21-дневния срок в КРС не постъпи друго 
заявление за ползване на същия ограничен ресурс 
или наличният свободен радиочестотен спектър 
е достатъчен за удовлетворяване на постъпилите 
заявления, КРС приема решение/решения за 
издаване на разрешение/разрешения за ползване 
на радиочестотен спектър в съответствие със 
сроковете и условията на т. 3 от Решение № 699 
от 4.10.2023 г. на Министерския съвет.
В случай че ползване на едни и същи честотни 
ленти е заявено от повече от едно предприятие, 
КРС ще проведе търг за издаване на разрешение 
за тези ленти.
3. Условия, които КРС ще включи в разре-
шенията за ползване на радиочестотен спектър 
в обхват 800 MHz в ленти 791-801 MHz/832-
842 MHz, 801-811 MHz/842-852 MHz и 811-
821 MHz/852-862 MHz
1) Териториален обхват
Разрешенията за ползване на радиочестотен 
спектър в обхват 800 MHz ще бъдат издадени за 
територията на Република България при спазване 
на условията за работа в санитарните зони, по-
сочени в т. 6, с оглед осигуряване на възможност 
за надграждане и развитие на съществуващите 
мрежи на действащите предприятия.
2) Продължителност на разрешението в години
Срокът на действие на разрешенията за полз-
ване на радиочестотен спектър ще бъде 15 години 
с възможност за удължаване най-малко до 20 
години с оглед осигуряване на предвидимост по 
отношение на условията за инвестиции в инфра-
структура, която се основава на използването 
на този радиочестотен спектър. Удължаването 
на срока на разрешението ще се извърши при 
условията и по реда на чл. 114а от ЗЕС.
3) Технически и експлоатационни условия
Спазват се разпоредбите на Правилата за 
използване на радиочестотния спектър за на-
земни мрежи, позволяващи предоставянето на 
електронни съобщителни услуги след издаване 
на разрешение и техническите параметри, опре-
делени в приложение № 2 към чл. 3 от същите.
4) Условия за осигуряване на ефективното и 
ефикасното ползване на радиочестотния спектър
Разрешенията ще бъдат технологично не- 
утрални по отношение на предоставяната услуга 
и използваната технология, като ще бъдат зало-
жени следните етапи и срокове за изграждане 
на мрежата и за осигуряване на покритие:
 в срок до 3 години от датата на влизане 
в сила на разрешението предприятията:
– да постигнат покритие на всички авто-
магистрали със средна скорост на пре-
даване на данни (от базова станция към 
мобилни крайни устройства) 30 Mbps;
– да постигнат мрежово покритие по 
население не по-малко от 65 % от насе-
лението в населени места с бр. жители, 
по-голям от 3000 и по-малък от 30 000, 
със средна скорост на предаване на 
данни (от базова станция към мобилни 
крайни устройства) 30 Mbps;
 в срок до 6 години от датата на влизане 
в сила на разрешението предприятията:
– да постигнат покритие на всички пъти-
ща от първокласната пътна мрежа със 
средна скорост на предаване на данни 
(от базова станция към мобилни крайни 
устройства) 30 Mbps;
– да постигнат мрежово покритие по 
население не по-малко от 85 % от насе-
лението в населени места с бр. жители, 
по-малък от 3000, със средна скорост 
на предаване на данни (от базова стан-
ция към мобилни крайни устройства) 
30 Mbps.
Изпълнението на тези условия не се отнася 
до населени места, автомагистрали и/или пъ-
тища от първокласната пътна мрежа, попадащи 
в санитарните зони по т. 6.
За изпълнение на тези условия предприятието 
може да ползва всеки радиочестотен спектър, 
който му е предоставен.
Предприятието следва текущо да поддържа 
постигнатото мрежово покритие.
5) Възможност и условия за прехвърляне или 
отдаване под наем на права по разрешението по 
искане на носителя на правата
Предприятието ще има право да прехвърли 
правото за ползване на радиочестотния спектър 
след предварително разрешение на КРС съгласно 
Правила за условията и реда за прехвърляне на 
разрешения за ползване на ограничен ресурс, 
прехвърляне на част от правата и задълженията 
по разрешения за ползване на ограничен ресурс 
и отдаване под наем на радиочестотен спектър. 
Правото за ползване може да бъде прехвърлено 
след изтичане на две години от издаване на 
разрешението, в случай на провеждане на търг, 
при спазване на ЗЕС и издадените въз основа 
на него подзаконови нормативни актове.
6) Условия, свързани с резултатите от тестове-
те, проведени в съответствие със Споразумението 
между Военновъздушните сили (ВВС) на Република 
България и предприятията, предоставящи елек-
тронни съобщителни мрежи и/или услуги
Видно от Решение № 699 от 4.10.2023 г. на 
Министерския съвет, ползването на ресурса 
в радиочестотни ленти 694-790 MHz (обхват 
700 MHz) и 790-862 MHz (обхват 800 MHz) за 
граждански нужди е при условията на санитарни 
зони, като за периода след 5 октомври 2023 г. до 
31 декември 2025 г. в съответствие със сроковете 
за превъоръжаване на Българската армия или до 
създаване на подходящите технически условия,